<classify> Wito huo ulitolewa jana na Balozi wa Urusi nchini anayemaliza muda wake, Alexander Rannikh, alipozungumza na waandishi wa habari baada ya kumaliza mazungumzo yake na wanariadha walioliletea sifa taifa Filbert Bayi na Suleiman Nyambui.Balozi Rannikh alisema kuwa ili Tanzania iweze kujitangaza zaidi kupitia tasnia ya michezo inatakiwa serikali pamoja na wadau wengine wa michezo kuhakikisha kuwa wanawekeza kwenye kila mchezo.Alisema kuwa nguvu kubwa kwa sasa ipo katika mpira wa miguu kutokana na ukweli kwamba ni mchezo wenye watu wengi lakini hata michezo mingine pia inaweza kuendelezwa.Alisema kuwa iwapo mchezo wa riadha ukiwekezwa vyema hapa nchini itasaidia kwa kiasi kikubwa kuinua sifa ya Tanzania kwa kuwa ni mchezo ambao tayari umeshaliletea sifa taifa.Alisema kuwa iwapo miaka mingi iliyopita walipatikana wanariadha wakubwa kama Bayi na Nyambui ni dhahiri kuwa hata miaka hii wanaweza kupatikana wengine wengi.Mimi pia ni mwanamichezo na ninacheza michezo mingi ukiwamo mchezo wa judo, nina imani kuwa ipo michezo ambayo inaweza kuitangaza Tanzania kwa hali na mali kama riadha, Judo na mingineyo na ni imani yangu kuwa tunatakiwa kuiangalia hiyo michezo, alisema Balozi huyo.Kwa upande wake Nyambui ambaye pia ni Katibu wa Chama Cha Riadha Tanzania, alisema kuwa wameamua kumtembelea balozi huyo kumwonesha medali zao walizoshinda miaka mingi iliyopita ikiwa ni pamoja na kumwomba kuwatafutia wadhamini wa mchezo huo.Alisema kuwa chama chake kiliwahi kuandika barua ya kuomba misaada mbalimbali kwa Urusi kupitia ubalozi huo ambapo walikuwa wakiomba kusaidiwa masuala ya kiufundi zaidi.Alisema kuwa Urusi ina historia kubwa na nzuri ya ushirikiano na Tanzania katika michezo na ni imani yake kuwa ni muda wa kufufua uhusiano huo.Lengo kubwa ni kumuaga na pia kusisitiza ombi letu la kusaidiwa na Urusi katika kuendeleza mchezo wa riadha hapa nchini, alisema Bayi ambaye ni Katibu Mkuu wa Kamati ya Olimpiki Tanzania TOC.Balozi huyo alipoulizwa kuhusiana na nini atakachoweza kusaidia katika riadha kutokana na maombi ya wakongwe hao alisema kuwa ataangalia uwezekano wa kuleta kocha wa riadha wa timu ya taifa.  <topic>: michezo 